ข้ให้สำนักการโยธานำประเด็นที่ข้อสังเกตของคณะอนุกรรมการเพื่อพิจารณางบประมาณรายจ่ายประจำปีงบประมาณ พ.ศ. 2568 ของสำนักการโยธา ไปดำเนินการเดี๋ยวนี้ครับ
1. การตั้งงบประมาณรายจ่ายประจำปีของสำนักการโยธา โครงการต่อเนื่องที่มีระยะเวลาผูกพันเกินกว่า 2 ปีขึ้นไป ควรคำนึงถึงความคืบหน้าการดำเนินงาน การกำหนดแผนงานและแผนการเบิกจ่ายเงินตามข้อเท็จจริง นำมาประกอบการจัดสรรงบประมาณ
2. การจัดทำโครงการก่อสร้าง การปรับปรุงซ่อมแซมถนน ทางเท้า และผิวจราจร ทุกรายการจำเป็นต้องมีการวางแผนการดำเนินงาน การจัดทำแผนมาตรฐานทางวิศวกรรม การจัดทำแผนงบประมาณ และการแก้ไขปัญหาในเชิงบูรณาการร่วมกับหน่วยงานที่เกี่ยวข้องทั้งหมด เพื่อให้การดำเนินการเป็นไปด้วยความรวดเร็วและครบถ้วนสมบูรณ์ เกิดผลกระทบเดือดร้อนต่อประชาชนให้น้อยที่สุด เช่น สำนักการระบายน้ำ สำนักการจราจรและขนส่ง หน่วยงานราชการภายนอก หน่วยงานสาธารณูปโภคต่าง ๆ เป็นต้น
3. ในระหว่างดำเนินการก่อสร้างและปรับปรุงทุกรายการต้องมีป้ายแสดงสัญลักษณ์ให้ทราบว่าเป็นสถานที่ก่อสร้าง การแจ้งเตือนเรื่องความปลอดภัย เช่น สัญญาณไฟกระพริบ ระบบไฟฟ้าส่องสว่างให้เพียงพอ เพื่อให้เกิดความปลอดภัยต่อประชาชนทั่วไป หากเป็นโครงการก่อสร้างหรือปรับปรุงถนนและผิวจราจรจำเป็นต้องให้มีการจัดการจราจรที่มีประสิทธิภาพด้วย
4. การจัดทำโครงการก่อสร้าง ปรับปรุงต่าง ๆ จะต้องไม่กีดขวางหรือถมทับทางระบายน้ำ จุดใดที่มีทางระบายน้ำ ต้องเน้นการออกแบบให้ถูกต้องเหมาะสม เพื่อรักษาทางระบายน้ำไว้ด้วย
5. การออกแบบช่องรับน้ำบนผิวจราจร หรือบนถนน หรือบนสะพานรถข้าม ควรมีขนาดใหญ่เท่ากับตะแกรงรับน้ำ เพื่อให้การระบายน้ำเกิดประสิทธิภาพ
6. การออกแบบฝาบ่อและขอบฝาท่อระบายน้ำจำเป็นต้องใส่โครงสร้างเหล็กไว้ด้วยเพื่อเสริมความแข็งแรงให้สามารถใช้งานได้ทนทาน
7. ควรเร่งรัดการบริหารจัดการงานและโครงการต่าง ๆ ให้มีความคืบหน้าตามแผนงานที่กำหนด มีการควบคุมงานอย่างมีประสิทธิภาพ มีการพิจารณาดำเนินการอย่างละเอียดรอบคอบและถือปฏิบัติตามกฎหมายที่เกี่ยวข้องโดยเคร่งครัด
8. การดำเนินกิจกรรมหรือโครงการต่าง ๆ ควรมีการประเมินปัญหาอุปสรรค ผลสัมฤทธิ์ว่าเป็นไปตามเป้าหมายที่กำหนดไว้ ประโยชน์ที่กรุงเทพมหานครและประชาชนจะได้รับ และต้องมีการติดตามและรวบรวมผลการประเมินมาปรับปรุงพัฒนางานที่จะทำต่อไปให้เกิดประโยชน์อย่างแท้จริงและยั่งยืน
9. การออกแบบอาคารสถานที่และสิ่งก่อสร้างต่าง ๆ จำเป็นต้องคำนึงการประหยัดพลังงาน ความคุ้มค่า รูปแบบควรมีสิ่งอำนวยความสะดวกและการใช้งานเป็นไปตามอารยสถาปัตย์ด้วย
10. การจัดหาครุภัณฑ์ประเภทเครื่องจักรกล ควรคำนึงถึงการใช้งานที่คงทนและคุ้มค่า